Ingeborg Brams
Store norske leksikon,Kunst og estetikk,Film, TV og teater,Teater,Internasjonal scene- og teaterhistorie
Ingeborg Brams var en dansk skuespiller. Hun var utdannet på Det Kongelige Teaters elevskole i perioden 1939 – 1941. I 1941 debuterte på Det Kongelige Teater i rollen som Eugenie i Don Ranudo av Ludvig Holberg mens hun fremdeles var student ved skolen.
Siden debuten 1941 var hun knyttet til Det Kongelige Teater, hvor hun lenge stod som en av de bærende krefter. Blant hennes hovedroller var Pernille i Henrik og Pernille, Agnes i Fruentimmerskolen, Hedvig i Vildanden (1948), Nora i Et dukkehjem (1955) og tittelrollen i Claudels Jeanne d'Arc på bålet. I Oslo gjestet hun bl.a. med monologen Reisen til de grønne skygger. Hun spilte også i revyer.De siste årene av karrieren viet hun til opplesning, bidro i radioteatret og gjorde noen tv-roller.